Diari Oficial de la Generalitat Valenciana


Sumari del DOGV 5756, del 06-05-2008 (2008/5614)

ACORD de 2 de maig de 2008, del Consell, pel qual es delega la designació del representant de la Generalitat en el Patronat de la Fundació Oftalmològica de la Mediterrània de la Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5614


Data del document
:   02-05-2008

Organisme emissor
:   Conselleria de Sanitat

Tipus de document
:   Acord

Descriptors 

:   * fundació

ACORD de 2 de maig de 2008, del Consell, pel qual es delega la designació del representant de la Generalitat en el Patronat de la Fundació Oftalmològica de la Mediterrània de la Comunitat Valenciana. [2008/5614]  
El Consell, en la reunió del dia 2 de maig de 2008, va adoptar l'Acord següent:  
L'Administració Pública de la Generalitat és patró de la Fundació Oftalmològica de la Mediterrània de la Comunitat Valenciana, d'acord amb els Estatuts d'esta entitat, inscrits en el Registre de Fundacions de la Comunitat Valenciana, per resolució, amb el número 323-V.  
L'apartat 1 de l'article 29 de l'Estatut d'Autonomia de la Comunitat Valenciana, disposa que el Consell és l'òrgan col·legiat de govern de la Generalitat que té la potestat executiva i reglamentària. En particular, dirigix l'administració que es troba sota l'autoritat de la Generalitat. En conseqüència, és este òrgan el competent per a nomenar el patró que represente l'administració Pública de la Generalitat.  
L'article 13 de la Llei de Règim Jurídic de les Administracions Públiques i del Procediment Administratiu Comú, i l'article 63 de la Llei del Consell, regulen la delegació de l'exercici d'atribucions d'òrgans superiors en altres d'inferiors. D'altra banda, l'apartat 2 de l'article 63 de la Llei del Consell allista les competències per a què este òrgan no pot delegar, i no estant hi inclou el nomenament de patrons de fundacions en què l'administració de la Generalitat siga patró.  
Tenint en compte que els fins de la Fundació Oftalmològica de la Mediterrània de la Comunitat Valenciana són la prestació assistencial oftalmològica en general, l'impuls, la promoció i el foment de la investigació científica i el desenvolupament tecnològic en l'àmbit de la medicina oftalmològica, el desenvolupament de noves tecnologies, l'atenció, en general, de la salut ocular, fonamentalment des de la perspectiva preventiva, i també la cooperació al desenvolupament de països tercers en matèria sociosanitària, i que estos fins estan relacionats amb la sanitat, a proposta del conseller de Sanitat, el Consell  
ACORDA  
Primer  
Delegar l'atribució del nomenament del patró que represente a l'administració Pública de la Generalitat en el titular de la conselleria que tinga atribuïdes les competències en matèria de sanitat, fins i tot la facultat d'exercir per si mateix la dita representació.   
Segon  
Notificar este acord al Patronat de la Fundació.  
Valencia, 2 de maig de 2008  
El vicepresident primer i secretari del Consell,  
VICENTE RAMBLA MOMPLET